RESOLUCIÓN do 10 de novembro de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, do convenio colectivo da empresa Frigoríficos de Galicia, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/12/1998

Visto o expediente do convenio colectivo para a empresa Frigoríficos de Galicia, S.A., que tivo entrada nesta delegación provincial o día 5-11-1998, subscrito en representación da parte económica pola representación da empresa, e da parte social, polo comité de empresa, agás 2 representantes de UGT, con data do 2-11-1998, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 10 de novembro de 1998.
Antonio Coello Bufill
Delegado provincial de Pontevedra
Convenio colectivo de Frigalsa para 1998 e 1999
Artigo 1º.-Ámbito de aplicación.
Este convenio regulará as condicións laborais e económicas da empresa Frigoríficos de Galicia, S.A. (Frigalsa) e atinxe a tódolos traballadores que prestan actualmente servicios nela, así como aqueles que sexan admitidos posteriormente, coa aclaración indicada no artigo 4º.
Artigo 2º.-Vixencia e duración.
O presente convenio entrará en vigor o 1 de xaneiro de 1998 e finalizará o 31 de decembro de 1999; será prorrogado se non existir denuncia expresa dalgunha das partes, cun mes de anticipación ó seu vencemento.
Artigo 3º.-Incremento salarial.
Para o ano 1999 será o que se fixe no convenio colectivo de ámbito estatal de frío industrial incrementado nun 0,20%, mantendo sen conxelar ningún concepto.
Artigo 4º.-Condicións absorbibles.
Terán carácter de absorbibles e compensables en cómputo anual coas condicións aquí establecidas
as melloras económicas e sociais que puidesen ser establecidas por calquera disposición durante a vixencia deste convenio.
Artigo 5º.-Xornada de traballo.
A xornada efectiva de traballo para todo o persoal da empresa será de 1.800 horas anuais distribuídas de luns a venres en xornada partida de 8 a 13 e de 15 a 18 horas, a excepción do novo persoal que poida ser contratado a partir do 1 de xaneiro de 1997, que convirá o seu horario coa empresa. A xornada semanal tipo será de 40 horas ou a que se acorde nos traballos por quendas.
Artigo 6º.-Vacacións.
O descanso anual retribuído será de 30 días naturais, entre os que, polo menos 22, serán laborables, entendendo como tales para estes efectos os que non sexan sábados, domingos nin festivos. O seu desfrute realizarase, preferentemente, no período estival e segundo as necesidades de traballo na empresa, efectuándose dentro do persoal unha quenda rotativa canto á prioridade de solicita-la época do seu desfrute.
A empresa publicará o cadro de vacacións de todo o persoal no mes de febreiro de cada ano e entregará unha copia ó comité de empresa. A retribución do período de vacacións consistirá na totalidade do soldo percibido no mes anterior, a excepción das horas extra e a gratificación de transporte.
Artigo 7º.-Licencias.
A empresa concederá obrigatoriamente licencia ós traballadores que o soliciten e o xustifiquen debidamente, sen perda nin prexuízo na retribución nos seguintes casos:
a) Casamento, quince días.
b) Nacemento de fillos ou enfermidade grave do cónxuxe, pais ou fillos, dous días, todo ampliable a máis tres días se se xustifican debidamente a súa necesidade, e sen retribución.
c) Falecemento de cónxuxe, pais, fillos e irmáns (consanguíneos ou políticos), tres días; falecemento dos demais parentes, un día.
d) Por traslado de domicilio habitual, 2 días.
e) Casamento de fillos ou irmáns, 1 día.
f) A empresa poderá conceder permisos non retribuídos ós traballadores que o soliciten e sempre que as esixencias do servicio o permitan.
Artigo 8º.-Antigüidade.
Pagarase por cuadrienios, consonte os importes correspondentes a cada categoría segundo se indica na táboa salarial anexa.
Artigo 9º.-Vestiario.
A reposición do vestiario do persoal será anual e efectuarase no mes de setembro de cada ano. Canto ó persoal fixo-descontinuo, entregaranse as pezas de roupa cada vez que realice o total de xornadas correspondentes ó ano de traballo (225 xornais).
Artigo 10º.-Pagas extraordinarias.
As pagas extraordinarias serán tres no ano da contía de 30 días do salario real máis antigüidade cada
unha, e percibiranse o 15 de marzo, 15 de xullo e 15 de decembro de cada ano.
Artigo 11º.-Gratificación de transporte e distancia.
Establécese un plus de transporte e distancia na contía total de 187 pesetas por un día efectivo de traballo.
Artigo 12º.-Complemento prestacional.
A empresa complementará ata un cento por cento a prestación correspondente á Seguridade Social, nos supostos de incapacidade temporal derivada da continxencia de accidente de traballo e enfermidade profesional.
Así mesmo, a empresa complementará ata un cento por cento a prestación correspondente á Seguridade Social ós traballadores que sufrisen unha intervención cirúrxica e o acrediten debidamente.
Artigo 13º.-Horas extraordinarias.
Ante a grave situación de desemprego existente e co obxecto de facilita-lo emprego, quedan suprimidas as horas extraordinarias habituais.
Exceptúase da norma anterior:
a) As horas extraordinarias esixidas pola reparación de sinistros ou outros danos extraordinarios e urxentes, así como os casos de risco de perda de materias primas e terminación de tarefas de carga e descarga de productos perecedoiros, neste caso, igualmente por causa extraordinaria non habitual, cun tope máximo dunha hora diaria, será de realización obrigatoria.
b) As horas extraordinarias causadas por pedidos ou períodos punta de producción, ausencias imprevistas, cambios de quenda e outras circunstancias de carácter estructural derivadas da natureza perecedoira das materias que se tratan, así como a subministración de xeo ós barcos pesqueiros, manteranse sempre que non caiba a utilización das distintas modalidades de contratación temporal ou parcial previstas nas disposicións xerais.
A dirección da empresa informará mensualmente ó comité de empresa ou ós delegados de persoal sobre o número de horas extraordinarias realizadas, especificando as causas e, se for o caso, a distribución por seccións. Así mesmo, en función desta información e dos criterios sinalados anteriormente, a empresa e os representantes dos traballadores
determinarán o carácter e natureza das horas extraordinarias.
En aclaración do concepto de hora estructural que contén o A.I., serán consideradas como tales as esixidas para a reparación de sinistros ou outros danos extraordinarios; as necesarias ante un risco de perda de materias primas e terminación de tarefas de carga e descarga de productos perecedoiros, e as necesarias para atender períodos punta de producción.
Artigo 14º.-Valor das horas extraordinarias.
O valor de cada hora extraordinaria será de 1.274 ptas., excepto as traballadas en sábados e festivos, que será de 2.338 ptas. A partir das 22 horas, as horas extraordinarias terán un valor de 2.923 ptas. nos sábados e festivos, e de 1.593 ptas. nos restantes días.
Artigo 15º.-Revisión médica.
A empresa porá ó dispor de todo o persoal unha revisión médica anual.
Artigo 16º.-Descanso de bocadillo.
Todo o persoal terá dereito a un descanso retribuído de 10 minutos, comprendidos entre as 10 e as 11 horas de cada día. Este descanso será distribuído polos encargados das seccións correspondentes.
Artigo 17º.-Comisión paritaria.
A comisión paritaria está formada, canto á empresa, por Teófilo Ceniceros Gallego, Adolfo Viéitez Davila e Jacinto Salvador Fernández, e por parte dos traballadores, por Enrique Álvarez Davila, José Fernández González e Juan Carlos Sobrido Valverde.
Artigo 18º
Asinan este convenio, por parte da empresa, Teófilo Ceniceros Gallego (director xeral), Salvador Ferrín Braña (director comercial), Jacinto Salvador Fernández (director administrativo), Adolfo Viéitez Davila (director de planta) e Esperanza Riobó Ibáñez (administrativa). Por parte dos traballadores, Juan Carlos Sobrido Valverde, Manuel Martínez Pérez, José Fernández González, Luciano Villar Rodríguez e Enrique Álvarez Davila, estes dous últimos néganse a asinar, todos eles membros do comité de empresa de Frigalsa.
Vigo, novembro de 1998.
(Seguen sinaturas).
ANEXO
Convenio 1998. Táboa salarial.
Categoría
Soldo base
Plus convenio
Tox. penoso
ou nocturno
Gratificación
voluntaria
Total mes
Cuadrienio
Director administrativo
120.773
40.418
-
96.239
257.430
6.888
Xefe sección
102.573
37.953
-
72.172
212.698
5.848
Oficial 1ª administrativo
102.573
36.990
-
60.153
199.716
5.848
Oficial 2ª administrativo
96.912
32.178
-
35.071
164.161
5.526
Oficial 3ª administrativo
91.168
30.270
-
32.996
154.434
5.184
Auxiliar Admin. nivel 1
85.003
29.774
-
34.102
148.879
4.833
Auxiliar Admin. nivel 2
61.064
20.273
-
22.101
103.438
3.471
Auxiliar Admin. nivel 3
57.791
19.188
-
20.915
97.894
3.285
Categoría
Soldo base
Plus convenio
Tox. penoso
ou nocturno
Gratificación
voluntaria
Total mes
Cuadrienio
Telefonista
54.522
18.102
-
19.732
92.356
3.123
Aprendiz Admin.
53.429
17.741
-
19.337
90.507
3.037
Mozo dos recados/ordenanza
52.340
17.379
-
18.943
88.662
2.976
Xefe de sección
102.573
37.953
-
72.172
212.698
5.848
Oficial 1ª
95.774
28.865
19.154
26.398
170.191
5.446
Oficial 2ª
94.360
25.875
18.871
26.723
165.829
5.365
Oficial 3ª
87.535
26.379
17.507
24.130
155.551
4.978
Peón especialista
85.001
25.613
17.000
23.426
151.040
4.846
Axudante
90.678
26.885
18.135
13.265
148.963
5.155
Peón estibador
78.782
14.671
15.756
-
109.209
4.479
Peón
68.116
12.691
13.624
-
94.431
3.872
Xefe de sección
102.573
37.953
-
72.172
212.698
5.848
Maquinista
99.544
29.775
19.910
26.561
175.790
5.660
Oficial 1ª maquinista
98.704
28.774
19.743
23.420
170.639
5.611
Oficial 2ª maquinista
94.360
25.875
18.871
26.723
165.829
5.365
Axudante máquinas N-1
90.676
25.985
18.135
19.760
154.556
5.154
Axudante máquinas N-2
90.676
25.985
18.135
14.170
148.966
5.154
Axudante máquinas N-3
64.984
18.619
12.996
14.162
110.761
3.695
Axudante máquinas N-4
54.149
15.518
10.830
11.801
92.298
3.079
Vixilante N-1
82.673
20.874
8.268
17.473
129.288
4.701
Vixilante N-2
65.501
16.531
6.550
13.851
102.433
3.723
Limpador N-1
81.465
21.291
-
24.306
127.062
4.632
Limpador N-2
59.726
15.606
-
17.818
93.150
3.395
11031